b'\n_START_ARTICLE_\nUraga Dock Company\n_START_SECTION_\nHistoria\n_START_PARAGRAPH_\nUragassa oli toiminut telakka jo Edo-kauden lopulla. Kommodori Matthew Perryn lippulaivan ankkuroidessa Uragan edustalle 1854 alukselle noussut shogunaatin virkamies Nakajima Saburosuke oli laivanrakentaja. Nakajiman havainnot aluksen sis\xc3\xa4tiloista mahdollistivat kolmimastoparkin H\xc5\x8d\xc5\x8dmarun rakennust\xc3\xb6iden aloittamisen. Nakajima osallistui my\xc3\xb6s alankomaissa valmistetun Kanrinmarun korjaust\xc3\xb6ihin, mit\xc3\xa4 varten valmistettiin Japanin ensimm\xc3\xa4inen kuivatelakka vuonna 1859. Tokugawa-hallinto p\xc3\xa4\xc3\xa4tti kuitenkin valmistaa oman telakan l\xc3\xa4helle Yokosukaa. Enomoto Takeaki perusti Uraga Dock Companyn vuonna 1869, mutta yritys lopetti toimintansa jo 1876._NEWLINE_Nakajima kuoli Boshin-sodassa taistellessaan Tokugawa-shogunaatin puolella. Meiji-hallinnon aloitettua toimintansa Nakajiman kollegat Enomoto Takeaki ja Arai Ikunosuke nousivat merkitt\xc3\xa4viin asemiin uudessa hallinnossa. He tukivat nykyaikaisen laivanrakennusteollisuuden luomista Nakajiman aloittaman mallin mukaan. Uusi telakka otettiin k\xc3\xa4ytt\xc3\xb6\xc3\xb6n 1897, mutta se kohtasi heti ensimm\xc3\xa4isen kriisin Ishikawajima Hariman avattua vuotta my\xc3\xb6hemmin Tokioon kilpailevan telakan ja aloitettua hintojen polkemisen tuhotakseen kilpailijansa. Uraga Dock Company osti Ishikawajiman vuonna 1902._NEWLINE_Vuonna 1906 Uraga Dock Company laski vesille ensimm\xc3\xa4isen h\xc3\xa4vitt\xc3\xa4j\xc3\xa4ns\xc3\xa4 keisarillisen Japanin laivastolle Nagatsukin. Toimintansa aikana telakka valmisti yli tuhat alusta kuten lauttoja, matkustaja-aluksia, koululaivoja ja erilaisia sotalaivoja. Suuri m\xc3\xa4\xc3\xa4r\xc3\xa4 aluksia toimitettiin my\xc3\xb6s vientiin._NEWLINE_Vuonna 1919 Uraga Dock Company oli yksi suurimmista ja parhaiten varustetuista yksityisist\xc3\xa4 telakoista maailmassa. Tyt\xc3\xa4ryhti\xc3\xb6t perustettiin Mien prefektuuriin Yokkaichiin ja Tsingtaoon. Yhti\xc3\xb6 tunnettiin my\xc3\xb6s j\xc3\xa4rjest\xc3\xa4ytyneest\xc3\xa4 ty\xc3\xb6v\xc3\xa4est\xc3\xa4\xc3\xa4n er\xc3\xa4\xc3\xa4n\xc3\xa4 Japanin ensimm\xc3\xa4isist\xc3\xa4 yrityksist\xc3\xa4. Ammattiliitto j\xc3\xa4rjesti telakalla lakkoja 1905\xe2\x80\x931907, 1910\xe2\x80\x931911 sek\xc3\xa4 1915._NEWLINE_Toisen maailmansodan p\xc3\xa4\xc3\xa4tytty\xc3\xa4 Sumitomo Group osti Uraga Dock Companyn vuonna 1969. Telakkaa modernisoitiin useaan otteeseen, mutta lis\xc3\xa4\xc3\xa4ntynyt ulkomaisten telakoiden aiheuttama kilpailu pakotti Sumitomon sulkemaan telakan 2003.'